Նարգիզ Զակիրովա

Նարգիզ Պուլատի Զաքիրովա (, ծնվել է 1970 թվականի հոկտեմբերի 6-ին, Տաշքենդ, Ուզբեկիստան), ուզբեկական ծագումով երգչուհի, 1995-2013 թվականներին բնակվել է ԱՄՆ-ում։

Կենսագրություն 
Նարգիզը ծնվել է 1970 թվականի հոկտեմբերի 6-ին Տաշքենդում, Ուզբեկիստանում հայտնի երաժշտական ընտանիքում։ Մայրը՝ Լուիզա Քարիմի Զաքիրովան, 1960-1970-ական թվականներին հայտնի էստրադային երգչուհի, ով ելույթ է ունեցել, մասնավորապես, իր եղբոր՝ Բատիր Զաքիրովի հետ դուետով։ Նարգիզի հայրը՝ Պուլատ Սիոնի Մորդուխաև, Բուխարայի հրեա, հարվածային գործիքների նվագող համույթում, որը ղեկավարում էր Բատիր Զաքիրովը։ Հոր ծանր հիվանդությունը խանգարեց Նարգիզին մասնակցություն ունենալ «Ձայն» («Голос») հեռուստածրագրի 2012 թվականի առաջին քասթինգին։ Նարգիզի հայրը մահանում է 2013 թվականի ապրիլին։

4 տարեկան հասակում Նարգիզն առաջին անգամ ելույթ է ունենում բեմի վրա։ 15 տարեկանում Նարգիզը «Հիշիր ինձ» («Помни меня») երգով (երաժշտությունը՝ Ֆարուխ Զաքիրովի, տեքստի հեղինակ՝ Իլյա Ռեզնիկ, նախապես ձայնագրված երգչուհու կողմից «Հարսնացուն Վուադիլից» (, ռեժիսոր Ալի Խամրաև) ֆիլմի համար մի քանի երգերի հետ միասին), հայտնվում է «Յուրմալա»-86 երգի փառատոնում, որտեղ արժանանում է «Հանդիսատեսի համակրանք» մրցանակին։ Սովորել է հանրապետական կրկեսային ուսումնարանի էստրադային բաժնում։ Հաջողությամբ ելույթներ է ունեցել սեփական խմբի հետ։ 1995 թվականին ծնողների և դստեր հետ տեղափոխվել է ԱՄՆ, Նյու Յորք։ Էմիգրացիայից հետո առաջին տարիներին աշխատել է խանութում, վիդեոսալոնում, դաջվածքի սալոնում, ելույթներ է ունեցել ռեստորաններում։ 2001 թվականին ձայնագրում է էթնո ոճով ալբոմ՝ «Ոսկե վանդակ» («Золотая клетка»), որը հրատարակվել է «Sweet Rains Record» ընկերության կողմից համացանցում։ Երգել է տարբեր խմբերում։ Այժմ ելույթ է ունենում որպես մենակատար։

2013 թվականին հաջողությամբ հաղթահարում է ամերիկյան «X-Factor»-ի նախընտրական երեք փուլերը, սակայն նրանից հետո, երբ կազմակերպիչները չեն զանգահարում, ուղևորվում է ռուսական «Ձայն» հեռուստատեսային նախագիծ։ Նարգիզը տպավորում է բոլոր չորս մրցավարներին, սակայն նախընտրում է Լեոնիդ Ագուտինի թիմը։ 2013 թվականի դեկտեմբերի 20-ին դուրս է գալիս մրցույթի եզրափակիչ։ Զբողեցնում է երկրորդ հորիզոնականը, զգալիորեն զիջելով Սերգեյ Վոլոչկովին։ Սակայն ինքը՝ երգչուհին, հաշվում է, որ «Ես չհաղթեցի, ես հաղթանակ տարա»։

2014 թվականի ապրիլից Նարգիզը համագործակցում է պրոդյուսեր և երգահան Մաքսիմ Ֆադեևի հետ։ Երաժիշտը նրա համար գրում է դեբյուտային մենակատարային «Ես քոնը դեմ» («Я - не твоя») սինգլը, որը թողարկվում է հուլիսի 3-ին։ Հոկտեմբերին կայանում է սինգլի տեսահոլովակի առաջնադիտումը, ուրում երգչուհին նկարահանվել էր իր ամուսին Ֆիլիպ Բալզանոյի հետ։

2014 թվականի հուլիսին Նարգիզը արժանանում է «Սանկտ Պետերբուրգի սպիտակ գիշերները» () Միջազգային երաժշտական փառատոնի Գրան-Պրի մրցանակին։ Փառատոնում երգչուհին հանդես էր գալիս որպես Ռուսաստանի ներկայացուցիչ։ Նույն թվականի նոյեմբերին եթեր է հեռարձակվում «Էքստրասենսների պայքար» («Битва экстрасенсов») հառուստաշոուն Նարգիզի մասնակցությամբ՝ որպես փորձարկվող։

2015 թվականի փետրվարի սկզբին Նարգիզը թողարկում է իր երկրորդ ալբոմը, որը ստանում է «Դու իմ քնքշությունն ես» («Ты - моя нежность») անվանումը։ Ստեղծագործությունների հեղինակն է Մաքսիմ Ֆադեևը։

Ընտանիք 
 Պապիկը - Քարիմ Զաքիրով (1912-1977 թվականներ), օպերային երգչուհի (բարիտոն), Ուզբեկական ԽՍՀ ժողովրդական արտիստ, Ալիշեր Նավոիի անվան օպերայի և բալետի Ուզբեկական Պետական թատրոնի մենակատար։
 Տատիկը - Շոիստա Սաիդովա, երգչուհի, ազգագրական երգերի կատարող, Տաշքենդի Մուկիմի անվան դրամայի և կատակերգության երաժշտական թատրոնի մենակատարուհի, Ուզբեկական ԽՍՀ վաստակավոր արտիստուհի (1952 թվական)։
 Հայրը - Պուլատ Սիոնի Մորդուխաև (1937-2013 թվականներ), երաժիշտ։
 Մայրը - Լուիզա Քարիմի Զաքիրովա (1938 թվական), երգչուհի, Ուզբեկական ԽՍՀ վաստակավոր արտիստուհի (1968 թվական)
 Քեռին - Բատիր Զաքիրով (1936-1985 թվականներ), ուզբեկական խորհրդային երգիչ, գրող, բանաստեղծ, նկարիչ և դերասան։ Հանրապետությունում էստրադային երաժշտության հիմնադիր։ Ուզբեկական ԽՍՀ ժողովրդական արտիստ։
 Քեռին - Ֆարուհ Զաքիրով, երգիչ, ուզբեկական «Յալլա» («Ялла») համույթի գեղարվեստական ղեկավար, Ուզբեկական ԽՍՀ ժողովրդական արտիստ։
 Քեռին - Ջամշիդ Զաքիրով (1949-2012 թվականներ), խորհրդային և ուզբեկական թատրոնի և կինոյի դերասան, հեռուստահաղորդավար, Ուզբեկիստանի վաստակավոր արտիստ։
 Ամուսինը - Ֆիլիպ Բալզանո, երգիչ։ Ինը տարեկան հասակում նա ծնողների հետ Սիցիլիայից տեղավոխվել է ԱՄՆ։
 Նարգիզն ունի երեք զավակ՝ տարբեր ամուսիններից. դուստրեր Սաբինա (Ռուսլան Շարիպովից) և Լեյլա (Ֆիլիպ Բալզանոյից) և որդի Աուել (Էրնուր Կանայբեկովից)։ Թոռը՝ Նոյը, Սաբինայի որդին է։

Ստեղծագործություն

Ստուդիական ալբոմներ

Սինգլներ

Տեսահոլովակներ

Հնչյունավորում 
 2015 թվական - «Երեք դյուցազուններ։ Քայլ ձիով» («Три богатыря. Ход конём») - գնչուհի Լուլաջա

Ծանոթագրություններ

Աղբյուրներ 
 Զաքիրովայի պաշտոնական կայքը
 Զաքիրովայի տեսաալիքը YouTube-ում
 Նարգիզ Զաքիրովա։ Still loving you «Ձայն» շոուում
 Նարգիզ Զաքիրովա - «Alla» («Որդիս») Խուրշիդ Դավրոնի կայքում 
 Nargiz and «The Orphans» - Live @ Galapagos, New York 
 Nargiz and «The Orphans» - Live @ Irving Plaza, NYC 
 Կոնֆերանս Նարգիզ Զաքիրովայի հետ 21.11.2013 

Ուզբեկ երգչուհիներ
«Ոսկե գրամաֆոն» մրցանակի դափնեկիրներ